CELEX: 32009R0720
Language: mt
Date: 2009-08-06 00:00:00
Title: Regolament tal-Kummissjoni (KE) Nru 720/2009 tas- 6 ta’ Awwissu 2009 li jemenda r-Regolament(KE) Nru 884/2006 li jistipula regoli dettaljati għall-applikazzjoni tar-Regolament tal-Kunsill (KE) Nru 1290/2005 fir-rigward tal-prezzijiet ta’ refernza, il-kalkolu tal-kosti ta’ finanazjament u l-ispezzjoni fiżika tar-ross

7.8.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 205/15
               
            REGOLAMENT TAL-KUMMISSJONI (KE) Nru 720/2009
      tas-6 ta’ Awwissu 2009
      li jemenda r-Regolament(KE) Nru 884/2006 li jistipula regoli dettaljati għall-applikazzjoni tar-Regolament tal-Kunsill (KE) Nru 1290/2005 fir-rigward tal-prezzijiet ta’ refernza, il-kalkolu tal-kosti ta’ finanazjament u l-ispezzjoni fiżika tar-ross
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (1), u b’mod partikolari l-Artikolu 42 tiegħu,
      Billi:
      
                  (1)
               
               
                  F’konformità mal-Anness IV għar-Regolament tal-Kummissjoni (KE) Nru 884/2006 tal-21 ta’ Ġunju 2006 li jistipula regoli dettaljati għall-applikazzjoni tar-Regolament tal-Kunsill (KE) Nru 1290/2005 fir-rigward tal-finanazjament mill-Fond Agrikolu Ewropew ta’ Garanzija (FAEG) tal-miżuri ta’ intervent taħt forma ta’ operazzjonijiet ta’ ħżin pubbliku u l-kontabbiltà tal-operazzjonijiet ta’ ħżin pubbliku mill-aġenziji tal-ħlas tal-Istati Membri (2), il-metodu ta’ kalkolu għall-finanzjament tal-kosti tal-fondi mobilizzati mill-Istati Membri biex jinxtraw il-prodotti jirrikjedi li jiġu ddeterminati r-rati ta’ imgħax applikabbli għal sena finanzjarja partikolari.
               
            
                  (2)
               
               
                  Dawn jiġu ddeterminati abbażi tar-rata medja tal-imgħax, li attwalment seħħet matul perjodu ta’ referenza stabbilit, li l-Istati Membri għandhom jinnotifikaw lill-Kummissjoni fuq talba tagħha sa ċerta data ta’ skadenza. Għal finijiet ta’ omoġenità, din in-notifika għandha ssir billi tintuża l-formola li l-Kummissjoni għamlet disponibbli għall-Istati Membri.
               
            
                  (3)
               
               
                  L-Istati Membri li ma jwieġbux għal din it-talba tal-Kummissjoni billi jibagħtu n-notifika tagħhom fil-formola xierqa qabel tagħlaq id-data ta’ skadenza stabbilita għandhom jitqiesu daqs kieku ma ġarrbu l-ebda spejjeż ta’ imgħax matul il-perjodu ta’ referenza.
               
            
                  (4)
               
               
                  Għall-Istati Membri li jiddikjaraw fin-notifika tagħhom, li ma ġarrbu l-ebda spejjeż ta’ imgħax matul il-perjodu ta’ referenza għaliex ma kellhomx prodotti agrikoli fl-imħażen pubbliċi matul dak il-perjodu, ir-rata tal-imgħax li għandha tintuża għall-finanzjament tal-kosti tal-fondi li għandhom jiġu mobilizzati minn dawk l-Istati Membri biex jixtru l-prodotti, għandha tiġi determinata b’mod ċar.
               
            
                  (5)
               
               
                  Ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (3) introduċa d-distinzjoni bejn prezzijiet ta’ referenza u prezzijiet ta’ intervent. Għaldaqstant hu meħtieġ li jiġu aġġustati ċerti dispożizzjonijiet tar-Regolament (KE) Nru 884/2006.
               
            
                  (6)
               
               
                  Ir-Regolament tal-Kummissjoni (KE) Nru 670/2009 tal-24 ta’ Lulju 2009 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1234/2007 f’dak li jirrigwarda l-intervent pubbliku permezz ta’ sejħa għall-offerti għax-xiri ta’ qamħ durum jew ta’ ross paddy, u li jemenda r-Regolamenti (KE) Nru 428/2008 u (KE) Nru 687/2008 (4) introduċa regoli ġodda dwar l-ispezzjoni fiżika tar-ross. Għaldaqstant hu meħtieġ li jiġu aġġustati ċerti dispożizzjonijiet tar-Regolament (KE) Nru 884/2006.
               
            
                  (7)
               
               
                  Għalhekk ir-Regolament (KE) Nru 884/2006 għandu jiġi emendat skont dan.
               
            
                  (8)
               
               
                  Sabiex ikun hemm tmexxija tajba fil-miżuri ta’ intervent li jinvolvu l-ħżin pubbliku, l-emendi relatati mad-distinzjoni bejn il-prezz ta’ referenza u dak ta’ intervent għandhom japplikaw mill-1 ta’ Ottubru 2009, li hija d-data tal-bidu tas-sena finanzjarja l-ġdida.
               
            
                  (9)
               
               
                  Il-miżuri pprovduti f’dan ir-Regolament huma f’konformità mal-opinjoni tal-Kumitat għall-Fondi Agrikoli,
               
            ADOTTAT DAN IR-REGOLAMENT:
      Artikolu 1
      L-Anness I, IV VI VII, X u XII tar-Regolament (KE) Nru 884/2006 għandhom ikunu emendati f’konformità mal-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Il-punti 3 sa 6 tal-Anness għandhom japplikaw mill-1 ta’ Ottubru 2009.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta’ Awwissu 2009.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 209, 11.8.2005, p. 1.
      
         (2)  ĠU L 171, 23.6.2006, p. 35.
      
         (3)  ĠU L 299, 16.11.2007, p. 1.
      
         (4)  ĠU L 194, 25.7.2009, p. 22.
      
         ANNESS
         L-Annessi I, IV, VI, VII, X u XII tar-Regolament (KE) Nru 884/2006 huma emendati kif ġej:
         
                     1.
                  
                  
                     Fl-Anness I, il-punt B.III.2., it-tieni subparagrafu jinbidel b’dan li ġej:
                     “Għalhekk ir-regoli stipulati fl-Anness II, il-punt II għandhom japplikaw meta l-piż tal-prodotti maħżuna kif irreġistrati matul l-ispezzjoni fiżika jkun differenti minn dak irreġistrat b’5 % jew aktar għaċ-ċereali u għar-ross fil-każ ta’ ħażna fis-sajlos jew fuq l-art.”
                  
               
                     2.
                  
                  
                     L-Anness IV huwa emendat kif ġej:
                     
                                 (a)
                              
                              
                                 F’punt I.1, it-tieni sentenza tinbidel b’dan li ġej:
                                 “Ir-rata uniformi tal-imgħax għandha tikkorrispondi mal-medja tar-rati Euribor ta’ tliet xhur u ta’ 12-il xahar stabbiliti bil-quddiem, irreġistrati matul perjodu ta’ referenza ta’ sitt xhur li għandha tigi determinata mill-Kummissjoni, ippeżata b’terz u żewġ terzi rispettivament.”
                              
                           
                                 (b)
                              
                              
                                 Il-punt I.2 huwa emendat kif ġej:
                                 
                                             (i)
                                          
                                          
                                             L-ewwel subparagrafu jinbidel b’dan li ġej:
                                             “Sabiex jiġu determinati r-rati ta’ imgħax applikabbli għal sena finanzjarja partikolari, l-Istati Membri għandhom jgħarrfu lill-Kummissjoni, fuq talba tagħha, bir-rata medja ta’ imgħax li kellhom attwalment matul il-perjodu ta’ referenza imsemmi fil-paragrafu 1 sa mhux iktar tard mid-data ta’ skadenza imsemmija f’dik it-talba. In-notifika għandha ssir billi tintuża l-formola li l-Kummissjoni għamlet disponibbli għall-Istati Membri.”
                                          
                                       
                                             (ii)
                                          
                                          
                                             Is-subparagrafu li ġej jiddaħħal wara t-tieni subparagrafu:
                                             “Fl-assenza ta’ kwalunkwe notifika minn Stat Membru, permezz tal-formola sad-data tal-iskadenza imsemmija fl-ewwel subparagrafu, ir-rata tal-imgħax imġarrba minn dak l-Istat Membru titqies li tkun 0 %. Fil-każ ta’ Stat Membru li jiddikkjara li ma ġarrab l-ebda spejjeż ta’ imgħax għaliex ma kellux prodotti agrikoli maħżunin fl-imħażen pubbliċi matul il-perjodu ta’ referenza, tapplika r-rata uniformi tal-imgħax iffissata mill-Kummissjoni għal dak l-Istat Membru.”
                                          
                                       
                                             (iii)
                                          
                                          
                                             Fit-tielet subparagrafu, l-ewwel sentenza hija mħassra u t-tieni sentenza tinbidel b’dan li ġej:
                                             “Madankollu, jekk il-Kummissjoni ssib li l-livell tar-rati tal-imgħax għal Stat Membru jkun inqas mir-rata uniformi, hija tiffissa r-rata tal-imgħax għal dak l-Istat Membru fl-iktar livell baxx.”
                                          
                                       
                           
               
                     3.
                  
                  
                     Fl-Anness VI, il-punt II.1, it-tielet subparagrafu huwa mibdul b’ li ġej:
                     “Iż-żieda prevista fl-ewwel subparagrafu għandha tiġi kkalkulata bil-multiplikazzjoni tal-prezz ta’ referenza, kif imsemmi fl-Artikolu 8 tar-Regolament tal-Kunsill (KE) Nru 1234/2007 (*) tal-prodott ikkonċernat bit-tollernaza ta’ dak il-prodott previst fl-Artikolu 8(2) ta’ dan ir-Regolament.
                     
                        (*)  ĠU L 299, 16.11.2007, p. 1.”"
						
                  
               
                     4.
                  
                  
                     Fl-Anness VII, il-punt III jinbidel b’dan li ġej:
                     “III.   ĊANGA U VITELLA
                     Għall-finijiet tal-Anness X u l-Anness XII(2)(a) u (c), il-prezz bażiku li jintuża għaċ-canġa mingħajr għadma huwa l-prezz ta’ referenza, kif imsemmi fl-Artikolu 8 tar-Regolament (KE) Nru 1234/2007, immultiplikat bil-koeffiċjent ta’ 1.47.”
                  
               
                     5.
                  
                  
                     L-Anness X huwa emendat kif ġej:
                     
                                 (a)
                              
                              
                                 fil-punt(a), l-ewwel subparagrafu jinbidel b’ dan li ġej:
                                 “Meta jinqabżu l-limiti ta’ tolleranza għal ħżin jew l-ipproċessar ta’ prodotti, jew meta kwantitajiet jinstabu nieqsa minħabba serq jew raġunijiet oħrajn mhux identifikabbli, il-valur tal-kwantitajiet nieqsa għandu jiġi kkalkulat permezz tal-multiplikazzjoni ta’ dawn il-kwantitajiet bil-prezz ta’ referenza, kif imsemmi fl-Artikolu 8 tar-Regolament (KE) Nru 1234/2007, fis-seħħ għal kwalità standard għal kull prodott fl-ewwel ġurnata tas-sena finanzjarja attwali, miżjud b’5 %.”
                              
                           
                                 (b)
                              
                              
                                 il-punt (b) hu emendat kif ġej:
                                 
                                             (i)
                                          
                                          
                                             l-ewwel subparagrafu jinbidel b’ dan li ġej:
                                             “jekk, dakinhar li jinstabu l-kwantitajiet nieqsa, il-prezz medju għall-istandard tal-kwalità fl-Istat Membru fejn jinħażen il-prodott ikun ogħla minn 105 % tal-prezz bażiku ta’ referenza, kif imsemmi fl-Artikolu 8 tar-Regolament (KE) Nru 1234/2007, il-kuntratturi għandhom jirrimborsaw il-prezz tas-suq irreġistrat mill-Istat Membru, b’żieda ta’ 5 % lill-aġenziji ta’ intervent.”
                                          
                                       
                                             (ii)
                                          
                                          
                                             it-tielet subparagrafu jinbidel b’dan li ġej:
                                             “Id-differenzi bejn l-ammonti miġbura billi jiġi applikat il-prezz tas-suq u l-ammonti irreġistrati għall-FAEG bl-applikazzjoni tal-prezz ta’ referenza A+, kif imsemmi fl-Artikolu 8 tar-Regolament (KE) Nru 1234/2007, għandu jiġi kkreditat lill-FAEG fl-aħħar tas-sena finanzjarja fost l-elementi l-oħrajn ta’ kreditu.”
                                          
                                       
                           
               
                     6.
                  
                  
                     Fl-Anness XII, il-punt 2, il-punt (a) jinbidel b’dan li ġej:
                     
                                 “(a)
                              
                              
                                 inċidenti, sakemm ma hemmx dispożizzjonijiet speċjali li jipprovdu mod ieħor fl-Anness VII: il-valur tal-prodotti għandu jiġi kkalkulat permezz tal-multiplikazzjoni tal-kwantitajiet affettwati mill-prezz bażiku ta’ referenza, kif imsemmi fl-Artikolu 8 tar-Regolament (KE) Nru 1234/2007, fis-seħħ għall-kwalità standard fl-ewwel ġurnata tas-sena finanzjarja attwali, imnaqqas b’5 %;”